News Update: Alibaba เสี่ยงถูกถอดจากตลาดหุ้นสหรัฐฯ หุ้นร่วงต่ออีก -3.1% คาดงบไตรมาสนี้ติดลบเป็นครั้งแรก - FINNOMENA
หุ้น Alibaba ร่วงแรง ท่ามกลางความกังวลว่าบริษัทอาจถูกถอดออกจากตลาดหุ้นสหรัฐฯ หลังไม่ปฏิบัติตามกฏการเปิดเผยข้อมูลของสหรัฐฯ
1 ส.ค. 2565

หุ้น Alibaba ร่วงแรง ท่ามกลางความกังวลว่าบริษัทอาจถูกถอดออกจากตลาดหุ้นสหรัฐฯ หลังไม่ปฏิบัติตามกฏการเปิดเผยข้อมูลของสหรัฐฯ
วันนี้ (1 ส.ค.) หุ้น Alibaba ในตลาดหุ้นฮ่องกงปรับตัวลงมา 3.1% โดยระหว่างวันร่วงลงมากถึง 5.7% หลังหน่วยงานกำกับดูแลของสหรัฐฯ เพิ่มหุ้น Alibaba ลงในรายชื่อบริษัทที่อาจถูกถอดจากตลาดหุ้น เนื่องจากปฏิเสธไม่ให้เจ้าหน้าที่สหรัฐฯ ตรวจสอบงานของผู้ตรวจสอบบัญชี
ก่อนหน้านี้ในช่วงต้นสัปดาห์ที่ผ่านมา หุ้น Alibaba ปรับตัวขึ้นมาหลังนักลงทุนมีมุมมองบวกว่า แผนของบริษัทในการจดทะเบียนกระดานหลักในตลาดหุ้นฮ่องกงจะสามารถดึงดูดนักลงทุนจากจีนแผ่นดินใหญ่ได้มากขึ้น
อย่างไรก็ตาม การเพิ่มขึ้นดังกล่าวได้หายไปตั้งแต่นักลงทุนรอรายงานผลประกอบการของบริษัทที่จะเผยแพร่ในสัปดาห์นี้ โดยนักวิเคราะห์คาดว่าการเติบโตของรายได้รายไตรมาสจะติดลบเป็นครั้งแรก
นักวิเคราะห์จาก Jefferies กล่าวว่า การประกาศจดทะเบียนในกระดานหลักของตลาดหุ้นฮ่องกง และสัญญาณเชิงบวกที่น้อยลงเกี่ยวกับประเด็นการตรวจสอบบัญชีระหว่างจีนและสหรัฐฯ บ่งชี้แนวโน้มว่า ADRs ของจีนอาจถูกเพิกถอนจากตลาดหุ้นสหรัฐฯ อย่างหลีกเลี่ยงไม่ได้
ตามแถลงการณ์ของตลาดหลักทรัพย์ฮ่องกง Alibaba กล่าวว่า จะพยายามรักษาสถานะการจดทะเบียนทั้งใน NYSE และ HKEX โดยจะปฏิบัติตามกฎหมายและระเบียบข้อบังคับ
หุ้น Alibaba ร่วงลงมาแล้ว 27% จากระดับสูงสุดในเดือน ก.ค. หลังพุ่งขึ้นมา 70% จากระดับต่ำสุดในเดือน มี.ค. อย่างไรก็ตาม โมเมนตัมการฟื้นตัวหายไปหลังมีรายงานว่า ผู้บริหารของบริษัทถูกสอบสวนโดยเจ้าหน้าที่ที่เกี่ยวข้องกับคดีขโมยข้อมูล และบริษัทถูกปรับเนื่องจากไม่ได้รายงานข้อตกลงในอดีตได้อย่างถูกต้อง
อ้างอิง:
https://www.bloomberg.com/news/articles/2022-08-01/alibaba-drops-as-inclusion-in-us-delisting-list-fuels-jitters?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Alibaba
News Update
หุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA